b'\n_START_ARTICLE_\nStipan Strili\xc4\x87\n_START_PARAGRAPH_\nStipan Strili\xc4\x87 (1903.-1971.) (eng. Stipan Strilic/Steve Strelich), ameri\xc4\x8dki \xc5\xa1porta\xc5\xa1, glumac i kaskader hrvatskog podrijetla. Legenda je Bakersfielda.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je 1903. godine u obitelji Strili\xc4\x87. Iskusio je ulogu reverzne imigracije. Iz Binghama u Utahu vratio se u rodni kraj svojih roditelja kad mu je bilo deset godina. Odgajali su ga djed i baka. Vratio se u SAD s 18 godina. \xc5\xbdivio i radio pod imenom Steve Strelich. Postao je profesionalni boksa\xc4\x8d i hrva\xc4\x8d, nastupao pod imenom "Terrible Swede". Sudjelovao u plesnim maratonima. Glumio je u filmu negovorne uloge. Bio je kaskader. Zamjenjivao je kao dvojnik francuskog glumca i zabavlja\xc4\x8da Mauricea Chevaliera. Bio je osobni trener filmskog komi\xc4\x8dara Joea E. Browna, tjelesni \xc4\x8duvar filmske ljepotice Mae West i na kraju je postao promotor profesionalnog boksa i hrvanja u Bakersfieldu, gdje je u svojoj \xc5\xa1portskoj areni prodao vi\xc5\xa1e od \xc4\x8detiri milijuna dolara ameri\xc4\x8dkih ratnih obveznica iz Drugog svjetskog rata. Isposlovao je dva poslijeratna intervjua s jugoslavenskim diktatorom Josipom Brozom. Autobiografski memoari nose naslov "Peasant in a Paper Suit". Po njemu se zove stadion Strelich Stadium o kojem je Gilbert Gia napisao povijesni esej.'